Documento base para a elaboración de rúbricas de avaliación para o REA SaudArte (EDF 5º PRI)

Códigos	Criterios de avaliación	4 (100%)	3 (75%)	2 (50%)	1 (25%)
CA1.1 CA2.1 CA6.1	Recoñecer os efectos beneficiosos desde o punto de vista físico, mental e social da actividade física, como paso previo para a súa integración na vida diaria.	Recoñece os efectos beneficiosos desde o punto de vista físico, mental e social da actividade física e demóstrao poñendo varios exemplos nos tres ámbitos en diferentes momentos da situación de aprendizaxe (tanto na realización do reto como nas sesións motrices).	Recoñece os efectos beneficiosos desde o punto de vista físico, mental e social da actividade física, e demóstrao poñendo dous exemplos en relación a varios dos seus ámbitos durante a situación de aprendizaxe (campaña de promoción e nas sesións motrices).	Recoñece os efectos beneficiosos desde o punto de vista físico, mental e social da actividade física, demostrando, durante a exposición do cartel ou nas sesións prácticas, que coñece polo menos un efecto beneficioso da actividade física en algún dos tres ámbitos.	Ten dificultade en recoñecer os efectos beneficiosos desde o punto de vista físico, mental e social da actividade física.
CA1.2 CA2.2	Integrar os procesos de activación corporal, dosificación do esforzo, relaxación e hixiene na práctica de actividades motrices, interiorizando as rutinas propias dunha práctica motriz saudable e responsable.	Integra os procesos de activación corporal, dosificación do esforzo, relaxación e hixiene na práctica de actividades motrices, e demóstrao participando activamente nas sesións motrices que os traballan, interiorizándoos e realizándoos de maneira autónoma e rutineira na actividade física.	Integra os procesos de activación corporal, dosificación do esforzo, relaxación e hixiene na práctica de actividades motrices, participando activamente nas actividades que os traballan pero non os ten plenamente integrados de maneira autónoma na súa práctica motriz, xa que non amosa continuidade nas súas rutinas.	Integra os procesos de activación corporal, dosificación do esforzo, relaxación e hixiene na práctica de actividades motrices, participando nas sesións prácticas que os traballan, pero non o fai de maneira autónoma na súa práctica motriz.	Participa nalgunhas das actividades que traballan os procesos de activación, dosificación, relaxación e hixiene, pero ten dificultades para integralos na súa práctica motriz.
CA1.3 CA4.1	Identificar e abordar condutas vinculadas ao ámbito corporal, á actividade física e ao deporte que afecten negativamente a saúde e a convivencia, adoptando posturas de rexeitamento á violencia, á discriminación e aos estereotipos de xénero e evitando activamente a súa reprodución.	Identifica e aborda condutas vinculadas ao ámbito corporal, á actividade física e ao deporte que afecten negativamente a saúde e a convivencia. Discrimina correctamente as boas e malas condutas e mostra predisposición e estratexias eficientes para abordalas tanto na aula como durante as actividades motrices e situacións de xogo.	Identifica e aborda condutas vinculadas ao ámbito corporal, á actividade física e ao deporte que afecten negativamente a saúde e a convivencia. Recoñece condutas negativas tanto na aula como durante as sesións motrices, e mostra predisposición para abordalas tanto na aula como durante as actividades.	Identifica e aborda condutas vinculadas ao ámbito corporal, á actividade física e ao deporte que afecten negativamente a saúde e a convivencia, recoñecendo algunhas condutas negativas tanto na aula como durante as sesións motrices, pero non amosa predisposición para abordalas.	Cústalle recoñecer e diferenciar entre boas e malas condutas relacionadas co ámbito corporal, e polo tanto tamén lle custa abordalas e solucionalas.
CA1.4	Adquirir hábitos de vida saudables (alimentación equilibrada, hidratación adecuada e actividade física regular) e convertelos en algo perdurable ao longo de toda a vida.	Adquire hábitos de vida saudables e convérteos en algo perdurable ao longo de toda a vida, tanto participando activamente en actividades que inciden e traballan contidos relacionados cunha alimentación equilibrada, hidratación adecuada e actividade física regular, como amosando evidencias durante a situación de aprendizaxe da adquisición de hábitos saudables relacionados cas tres temáticas.	Adquire hábitos de vida saudables e convérteos en algo perdurable ao longo de toda a vida, e demóstrao participando activamente en actividades que inciden e traballan contidos relacionados cunha alimentación equilibrada, hidratación adecuada e actividade física regular, ademais de con algún outro tipo de evidencias durante a situación de aprendizaxe da súa adquisición relacionado cunha das tres temáticas.	Adquire hábitos de vida saudables e convérteos en algo perdurable ao longo de toda a vida, e demóstrao participando en actividades que inciden e traballan contidos relacionados cunha alimentación equilibrada, hidratación adecuada e actividade física regular.	Coñece hábitos de vida saudables relacionados cunha alimentación equilibrada, hidratación adecuada e actividade física regular, pero non amosa evidencias de telos adquiridos.
CA1.5 CA3.3	Adquirir un progresivo control e dominio corporal, empregando os compoñentes cualitativos e cuantitativos da motricidade de maneira eficiente e creativa e facendo fronte ás demandas de resolución de problemas en situacións motrices diversas transferibles ao seu espazo vivencial.	Adquire un progresivo control e dominio corporal, empregando os compoñentes cualitativos e cuantitativos da motricidade de maneira eficiente e creativa demostrándoo en situacións motrices simples, secuenciadas e complexas, e transferíndoas eficientemente a situacións de xogo e outras actividades que xorden no seu espazo vivencial.	Adquire un progresivo control e dominio corporal, empregando os compoñentes cualitativos e cuantitativos da motricidade de maneira eficiente e creativa, demostrándoo en situacións motrices simples, secuenciadas e complexas, pero non as consegue transferir eficientemente a situacións de xogo e outras actividades que xurden no seu espazo vivencial.	Adquire un progresivo control e dominio corporal, empregando os compoñentes cualitativos e cuantitativos da motricidade de maneira eficiente e creativa. demostrándoo no contexto de situacións motrices sinxelas e secuenciadas.	Adquire un progresivo control e dominio corporal, empregando os compoñentes cualitativos e cuantitativos da motricidade sen eficiencia nin creatividade, demostrándoo soamente en situacións motrices sinxelas.
CA1.6 CA4.5	Convivir mostrando no contexto das prácticas motrices habilidades sociais, diálogo na resolución de conflitos e respecto ante a diversidade, xa sexa de xénero, afectivo-sexual, cultural, de orixe nacional, étnica, socioeconómica ou de competencia motriz, e mostrando unha actitude crítica e un compromiso activo fronte aos estereotipos, ás actuacións discriminatorias e á violencia, con especial fincapé no fomento da igualdade de xénero.	Convive mostrando no contexto das prácticas motrices habilidades sociais, diálogo na resolución de conflitos e respecto ante a diversidade. Amosa unha actitude crítica fronte a situacións discriminatorias e a violencia, e ten un compromiso activo no fomento do respecto ante a diversidade en todos os ámbitos.	Convive mostrando no contexto das prácticas motrices habilidades sociais, diálogo na resolución de conflitos e respecto ante a diversidade, cunha actitude crítica fronte a situacións discriminatorias e a violencia, pero non amosa un compromiso activo na loita contra as mesmas.	Convive mostrando no contexto das prácticas motrices habilidades sociais, diálogo na resolución de conflitos e respecto ante a diversidade, sen amosar unha actitude crítica nin un compromiso activo na loita contra este tipo de actuacións.	Ten dificultades na convivencia durante as sesións motrices, xa que non amosa habilidades sociais axustadas ás situacións.
CA2.3	Adoptar medidas de seguridade antes, durante e despois da práctica de actividade física, aplicando actuacións básicas de primeiros auxilios, recoñecendo os contextos de risco e actuando con precaución ante eles.	Adopta medidas de seguridade antes, durante e despois da práctica de actividade física, coñecendo e aplicando algunhas actuacións básicas de primeiros auxilios, recoñecendo os contextos de risco en diversas situacións, espazos e actividades, e propoñendo actuacións seguras para superalos con precaución.	Adopta medidas de seguridade antes, durante e despois da práctica de actividade física, aplicando algunhas actuacións básicas de primeiros auxilios e recoñecendo os contextos de risco en diferentes situacións, espazos e actividades.	Adopta medidas de seguridade antes, durante e despois da práctica de actividade física, recoñecendo os riscos máis comúns nos espazos habituais e participando en actividades que traballan actuacións básicas de primeiros auxilios.	Ten dificultades para identificar riscos e non coñece medidas de seguridade básicas que debe cumprir antes, durante e despois da práctica de actividade física.
CA2.4 CA3.1 CA5.1	Desenvolver proxectos motores de carácter individual, cooperativo ou colaborativo, definindo metas, secuenciando accións, introducindo se é preciso cambios durante o proceso, xerando producións motrices de calidade e valorando o grao de axuste ao proceso seguido e ao resultado obtido.	Desenvolve proxectos motores de carácter individual, cooperativo ou colaborativo, xerando producións motrices de calidade. Establece obxectivos e metas claros e definidos, secuencia accións dos mesmos e móstrase crítico coa valoración do proceso e resultado, sendo capaz de introducir cambios significativos durante o proceso para a súa mellora.	Desenvolve proxectos motores de carácter individual, cooperativo ou colaborativo, xerando producións motrices de calidade. Establece metas e accións relacionadas e definidas, pero aínda que se mostre crítico coa valoración do proceso e resultado, non é quen de introducir cambios significativos durante o proceso para a súa mellora.	Desenvolve proxectos motores de carácter individual, cooperativo ou colaborativo, xerando producións motrices de calidade, pero non establece uns obxectivos e metas concretos para os mesmos. Non se mostra crítico coa valoración do proceso e resultado.	Desenvolve proxectos motores de carácter individual, definindo metas e secuenciando accións, xerando diferentes producións motrices. Amosa dificultades para o traballo cooperativo ou colaborativo.
CA2.6 CA4.3 CA5.2	Participar en actividades de carácter motor desde a autorregulación da súa actuación, con predisposición, esforzo, perseveranza e mentalidade de crecemento, actuando reflexivamente, xestionando as emocións e expresándoas de forma asertiva.	Participa en actividades de carácter motor autorregulando a súa actuación de maneira correcta e responsable, con boa predisposición, esforzo, perseveranza e mentalidade de crecemento, actuando reflexivamente, xestionando as emocións e expresándoas de forma asertiva.	Participa en actividades de carácter motor autorregulando a súa actuación de maneira correcta e responsable, con boa predisposición, un bo nivel de esforzo, perseveranza e mentalidade de crecemento. Actúa reflexivamente e xestiona as emocións, pero cústalle en algúns momentos expresalas de forma asertiva.	Participa en actividades de carácter motor desde a autorregulación da súa actuación. Faino mostrando esforzo, pero cústalle perseverar e ter mentalidade de crecemento ante os erros. Xestiona as súas emocións, pero ás veces cústalle actuar reflexivamente e expresar as súas emocións de forma asertiva.	Participa en actividades de carácter motor, pero cústalle autorregular a súa actuación, faino sen esforzo e con pouca perseveranza. Cústalle xestionar as súas emocións e non sabe expresalas de maneira asertiva.
CA4.4	Respectar as normas consensuadas, así como as regras dos xogos, e actuar desde os parámetros da deportividade e do xogo limpo, recoñecendo as actuacións dos compañeiros e dos rivais.	Respecta as normas consensuadas, así como as regras dos xogos, e actúa desde os parámetros da deportividade e do xogo limpo, demostrándoo tanto nas actividades e xogos de aula como nas sesións motrices, ao tempo que mostra respecto tanto nas situacións de éxito e vitoria como nas de erro e derrota, recoñecendo as actuacións dos compañeiros e dos rivais.	Respecta as normas consensuadas, así como as regras dos xogos, e actúa desde os parámetros da deportividade e do xogo limpo, demostrándoo tanto nas actividades/xogos de aula coma nas sesións motrices. Amosando respecto tanto nas situacións de éxito e vitoria como nas de erro e derrota.	Respecta as normas consensuadas, así como as regras dos xogos, e actúa desde os parámetros da deportividade e do xogo limpo, demostrándoo tanto nas actividades e xogos de aula como nas sesións motrices.	Ten dificultade no respecto das normas consensuadas nos xogos practicados nas sesións motrices, manifesta actitudes nas que mostra falta de deportividade e xogo limpo, e xestiona mal as emocións.

“Documento base para a elaboración de rúbricas de avaliación para o REA SaudArte”, do proxecto cREAgal, publícase coa Licenza Creative Commons Recoñecemento Non-comercial Compartir igual 4.0